Програма за работата на Съвета за защита на интелектуалната собственост на първото заседание за  2019 г.

	
	                              Теми
	                                           Задачи

	1.
	Предстоящо изменение и допълнение на ПМС № 267/26.10.2012 г. за създаване на Съвет за защита на интелектуалната собственост 
	Част от разпоредбите на ПМС № 267 от 26.10.2012 г. водят до практически затруднения в неговата работа или са доказали своята неприложимост.

Предлага се да се обсъди промяна в периодичността и начина на планиране на дейността на Съвета, с оглед по-голяма оперативност, целесъобразност и икономичност при организацията на работата му.

Предлага се да се обсъди осъвременяване на длъжностния състав на Съвета и актуализиране на представените в него институции и организации.

	2.
	Предстоящо изменение на Закона за административното регулиране на производството и търговията с оптични дискове, матрици и други носители, съдържащи обекти на авторсктото право и сродните му права, свързано с отмяна на режимите, администрирани от Министерство на културата
	Запознаване с тенденции в специфичната сфера на регулации по цитирания закон и в частност значителния спад на интензитета на регистрация на права и издаване на удостоверения за производство на матрици и възпроизвеждане върху твърди носители на оптични дискове, както и за техния  внос и износ.

Във връзка с горното, предлага се отмяна на режимите, администрирани от Министерство на културата, поради отпаднала обективна необходимост от тяхното съществуване.

